Na Facebooku má Martin Gutten profil Martin Guto.

V informáciách o sebe uvádza:



Nájdeme ho aj na LinkedIn, tu už pod jeho skutočným menom, Martin Gutten.

Dozvieme sa tu niečo aj o jeho kariére profesionálneho vojaka. V ozbrojených silách Slovenskej republiky pôsobil od mája 1993, do decembra 2010.



V roku 2006 pôsobil Gutten ako veliteľ roty na misii ALTHEA v rámci EÚ v Bosne a Hercegovine. Ako kapitán tu velil 150-člennej mnohonárodnej rote ochrany a obrany zloženej zo štyroch národných čiat. Za svoje pôsobenie bol ocenený medailou „The European Security Defence Policy Service Medal.“

V komentári na svojej stránke uvádza, že z armády odchádzal ako major a v misii OBSE má hodnosť plukovník.



Svoje pôsobenie v misii OBSE zverejnil 7. apríla 2015. (OBSE = OSCE)

Z iného jeho komentára je zrejmé ako sa dostal do pozorovateľskej misie OBSE, aj ako túto službu vníma. „… Nudil som sa na dôchodku tak som sa prihlásil a vzali ma – mám diplomatický pas, plukovníka v zálohe, imunitu a všetko hlboko v PI“



Človek by očakával, že ak je niekto členom medzinárodnej pozorovateľskej misie, prvoradým predpokladom pre výkon takejto náročnej služby je objektívnosť a schopnosť zachovať si od strán, ktoré sú účastníkmi konfliktu, patričný odstup. Obávam sa, že Martin Gutten, ktorý udržiava čulý kontakt so slovenskými žoldniermi bojujúcimi na strane proruských separatistov sa svojmu poslaniu vážne spreneveril. Najmä ak osobou, s ktorou udržiava čulý kontakt je Mário Reitman, sedemkrát súdne trestaný kriminálnik a rasistický skinhed z Banskej Bystrice – Sásovej. Byť virtuálnym priateľom kohokoľvek na sociálnej sieti ešte nemusí nič znamenať, takéto „priateľstvá“ ľudia uzatvárajú z rôznych dôvodov. Komentáre Martina Guttena na Reitmanovom profile Omas Otas, ako aj komentáre Reitmana na Guttenovom profile, však svedčia o ich výraznej názorovej kompatibilite.

Preto skôr ako sa pokúsime zmonitorovať niektoré názory Martina Guttena, uvediem príklad jeho komentára na profile Omas Otas, ktorý, ako som už uviedol, patrí Máriovi Reitmanovi. 30. januára Mário Reitman uverejnil na svojom profile vyhrážku, ktorá kvôli tomu, že označil, že je v Ružomberku, natoľko znepokojila mojich priateľov, že zalarmovali políciu. Tá mi následne ponúkla ochranu, ktorú som odmietol, lebo Reitmanovým cieľom bolo práve to, vystrašiť ma a robiť polícii zbytočné manévre, čím sa netajil ani v komentári pod statusom. Ponuku polície si vážim, ale nepovažoval som za vhodné viazať jej kapacity, ktoré by mohli chýbať niekde inde, kvôli vyhrážkam žoldniera, ktorý je v Donecku na Ukrajine. Na Mária Reitmana som následne podal ďalšie trestné oznámenie.



Ak pominieme Reitmanove vyhrážky, najzarážajúcejší je vstup Martina Guttena a jeho komentáre: „Nie že ho je.nete niekde v Bešeňovej, tam rád chodím s chlapcami, no na poškvrnené miesto by som nechodil.“ Reitman odpovedal: „Liptovska mara a sumce na nej budu mat hody.“ A Gutten napísal: „To je OK, to je normálka, a že tam sú, keď som sa tam potápal aj som sa zľakol. Len nie Bešeňová – ja by som nezobral deti kúpať sa na bitúnok. (bitúnok – miesto kde sa zabíjajú svine).“



Gutten, ktorý neváha zapájať sa takýmto spôsobom do činnosti, ktorá sa dá kvalifikovať ako trestný čin nebezpečného vyhrážania, nemá problém komentovať svojich kolegov z misie OBSE, ktorí „nie sú slovania – nemajú dušu ani svedomie… ale odkedy anglosasom, germánom a ugrofínom na slovanoch záležalo?“

A v dialógu s Reitmanom sa od nich úplne dištancuje: „moji nie su…“

V podobnom duchu komentoval aj ďalší zo statusov Mária Reitmana. Reitman, pokiaľ jeho komentár vztiahneme najmä na Guttena, má výnimočne pravdu. Hoci Gutten namieta „Škoda že si tam dal to „dobre platene“…“

Kolegovia z OBSE sa mu nepáčia, ale vulgárne a hulvátske vystúpenie Milana Mazureka pred Hlavnou stanicou v Bratislave a následné hádzanie kameňov na arabské ženy a deti, sa mu zjavne páči. „Vítame hostí ako sa patrí. Pekná veta: Radšej si to odsedím… Pre kozo.ebi – toto bol len nácvik…“



Na utečencov a moslimov má nielen svoj názor, ale aj recept ako s nimi zaobchádzať: „…dobre to robil Pizarro, Columbus či Cortéz… Otvorene sa priznávam k neznášanlivosti k parazitom. A budem ich hubiť, ako to už po tisíce rokov robia naši predkovia!!!“

U Reitmana si zafilozofoval: „Táto činnosť len potvrdzuje zvrátené princípi kozoje.ej ideológie, náboženstvo to nazývajú len naivný a hlavne neznalý…“ a vyjadril sa aj k našej armáde „naša armáda je plná veliteľov, a ešte si a myslia že sú skúsený…ale vojakov nieto…“

Niečo si v tejto súvislosti zlízli aj Rómovia: „Nedá mi spať myšlienka adaptovateľnosti našich cigáňov…“ A nielen oni. Došlo aj na „všetkých odkundesov, cigáňov, slniečkárov, moslimov…“ ktorí „sa dokážu rýchlo zhromaždiť a vo veľkom počte – majú čas prostriedky – pretože NEPRACUJÚ!!!“ Tomu sa teda povie fantázia.





Ešte zaujímavejšia je táto Guttenova teória: „kto bude bojovať?… Dotiahli sem milión budúcich vojakov. Optimálnych. Sú to zločinci a žoldáci s praxou. Rusou nenávidia a proti kresťanom pôjdu aj do pekla ( v Rusku to platí doslovne).“ Pripája aj odkaz „veľa kozo.ebov budete ešte musieť nakŕmiť kým nás SLOVANOV porazíte…“ Nuž neviem ako to je v Rusku, ale viem, že Guttenov kamarát Reitman sa pochválil fotkou s Čečenom – moslimom, ktorý prišiel spolu s ďalšími Čečenmi na Ukrajinu bojovať proti Slovanom a kresťanom – Ukrajincom. Samozrejme tak ako množstvo iných, z Ruska.

Za týmito brilantnými úvahami nezaostáva ani nasledujúca, týkajúca sa EÚ: „Domnievam sa, že sa s týmito zbraňami budú snažiť „demokraticky“ zabrániť rozpadu EU a bude postavená priamo proti ľudu európskych zemí. Vyjadrenia SŠ generálov, čo už priamo hovoria o boji v mestách a veľkých civilných obetiach to len potvrdzujú.“

Nevyhýba sa ani vyjadreniam o ukrajinskej armáde, pričom o nej hovorí jazykom separatistov, ktorým dáva zároveň rady: „Ukrajinská Ukropská armáda…pre ukropov…“



Gutten má svoj názor na ruského, ukrajinského, aj slovenského prezidenta. Putina si očividne váži. O našom prezidentovi, už tradične mizerným pravopisom, napísal: „Tak prrr, ja hovorim len o putinovy – prezidentovy, a do tejto kategórie ja, prepáč, pána kyyysku neradim…“ A o ukrajinskom sa vyjadril, že je ťažké s ním hrať šachy, lebo „Poroprasenko nevie ani človeče.“



Zapojil sa aj do komentovania článkov o mne, ktoré Reitman zverejnil na svojom profile. V prvom prípade spolu s Miroslavom Roháčom, ktorý predtým ako ho zajali a následne prepustili Ukrajinci, tiež bojoval v oddieli separatistov.



A niečo na túto tému zase napísal Mário Reitman u neho: „Ked som napisal na patron 5×45 slovo Bencik skoncilo to trestnym oznamenim no chystam sa slovo Bencik napisat na raketu Topol… co bude potom?“

Páčia sa mu aj žartíky, ale len niektoré…





Na úplný záver slová pravého gentlemana, hodného plukovníckych výložiek. V komentári sa Gutten vyjadruje na adresu europoslankyne Moniky Beňovej: „Je mi ľúto že má toľko peňazí že to neurobila ako väčšina pacientov na Slovensku a bez pindov neskapala.“

Čo myslíte, ako dlho po zverejnení týchto skutočností bude Martin Gutten ešte v misii OBSE reprezentovať Slovensko? Ja sa priznám, že neviem.

Doplnené 3.2.2017

Po uverejnení blogu si Martin Gutten zmenil profilovú fotografiu. Letku nad Kremľom nahradila Guttenova fotografia pri výkone služby.

Ak nejde o menovca, dávalo by to spolu zmysel…

Doplnené 4.2.2017

V komentároch pod blogom reagoval aj Filip Pavlík. Neviem či jeho komentár odstránili administrátori stránky, alebo si po mojej odpovedi uvedomil, že zašiel príliš ďaleko a odstránil ho sám. Jeho komentár je urážlivý, vulgárny a napísaný otrasným pravopisom. Zbežné nahliadnutie na jeho profil stačilo k zisteniu, že ide o známeho Martina Guttena, aj že jeho preferencie sú nápadne podobné tým Guttenovým. Naviac sa zdá, že sa snaží vzbudzovať dojem, že patrí k 5. pluku špeciálneho určenia zo Žiliny. A jedna informácia pre pána Pavlíka. Nie som novinár, som bloger.

Metamorfózy profilu Martina Guttena naďalej pokračujú. Okrem zmeny profilovej a titulnej fotografie sme sa dočkali aj úpravy mena. Už je z neho Mato Guto.

Doplnené 24.2.2017

Vyjadrenia k činnosti OBSE. V prvom cituje interpretáciu činnosti OBSE podľa Lavrova. V druhom tvrdí, že veliteľom misie OBSE na Ukrajine je potomok banderovca.

Vtipkovanie na obľúbenú tému sviňa v spojení s mojím menom.